Румен Петков: Интервюто на Бойко Борисов за FAZ е гьонсуратлък | Новини от Плевен - "BG Север"\n30 ноември 2020, 14:27 няма коментари\nВ коментар на интервюто на Бойко Борисов за FAZ, председателят на ПП АБВ Румен Петков изрази готовност за разговор с журналист на немското издание, за да посочи всички изречени от премиера лъжи.\n„Това интервю е върхът на Борисов. Това е неговият шедьовър в дисциплината „политическа арогантност“ в стил „свободен гьонсуратлък“. Това е достижение, което няма равно на себе си. Този жалък измамник демонстрира пред велика Германия, че има ампутирано чувство за срам, че чувството за политическо неудобство му е чуждо“.\nПетков подчерта, че германската публика трябва да има допир до истината и в интерес на авторитета на немското издание, то трябва да даде трибуна и да представи истинското виждане за нещата в спалнята на министър-председателя.\n„Вестникът трябва да потърси отговор и на още няколко въпроса. Първо – защо бездейства българската прокуратура. Второ – защо българското Народно събрание месеци наред не откликва на настояването на ПП АБВ да се формира парламентарна анкетна комисия, която да разследва случая, защото една парламентарна анкетна комисия чрез НСО, чрез Института по криминалистика и криминология ще даде много бързо отговор на тези въпроси. Снимките от чекмеджето с 1 милион евро и няколко кюлчета злато бяха показани на 17 юни. Още на 20 юни предложих дамите, които са правили снимките, да бъдат наградени с „Пулицър“. 5 месеца му трябваха на страхливеца Борисов да признае, че това са снимки, правени от жени, които, видите ли, го разочаровали и той се преориентирал към мъжете. Значи, първо той е разочаровал жените, защото само жена, която е много разочарована, много недооценена може да направи такива снимки. Това е обидена жена, това е осквернена жена. Ако той, поради възрастовата си група, е решил да се преориентира, първата крачка я направи в петък. Те с министъра на околната среда се целуваха като прекалено близки хора“.\nРумен Петков каза още, че държавата, в която излиза изданието FAZ, трябва да е наясно, че мълчанието им оттук-нататък ги прави съучастници на Борисов.\n„Пропадането на Борисов се задълбочава. Ако Германия днес – канцлерът, парламентът и институциите в Германия, не разберат с какво явление си имат работа, това е много грозна оценка за тях – от това интервю нататък, за тях. Освен признанията за физическата преориентация на Борисов, имаме наистина нещо много впечатляващо – като му идвали гостенките, момчетата от НСО не им проверявали дамските чанти. Като гледа човек обема евра, защото той признава, че снимките отразяват истината. Тя трябва да е влязла със сак, защото вътре има един шкаф с пачки по 500 евра. Оставям настрани, че сакът трябва да е с усилени дръжки. Всички тези неща позорят не само България. От вчера нататък те позорят Европа – Европейската комисия, Европейския парламент, Съвета на Европа. Ако Европа и Ангела Меркел замълчат сега, това би било показателно, че типът управление на Бойко Борисов е приемлив“.


Третият свят: Прочавачките по-търсени от IT спецовете - Lupa BG\nТретият свят: Прочавачките по-търсени от IT спецовете\n14:30 - 10 Септември 2021\nБългария заприлича на държава от Третия свят - продавачки и касиерки в търговията изместиха на второ място IТ сектора в обявите за работа. Търсенето на работници в сектора през август заема дял от 21 на сто, докато при компютърните специалисти той е 16 на сто. Продължава обаче засиленото търсене на кадри в IT сектора, като през август той заема първо място по ръст на предложенията с 28% спрямо юли.\nТова е единственият сектор, при който се наблюдава постоянен ръст на обявите от началото на 2021 г., като в сравнение с август 2020 г. броят на предложенията в него е нараснал със 160%, сочат данните на JobTiger. През август секторът „Производство“ дърпа напред и се нарежда на трето място с 15% дял, а доскоро заемащият второ място сектор „Хотелиерство и ресторантьорство“ слиза на четвърто с дял от 13 на сто.\nПодредбата при останалите сектори остава същата както през юли. Дяловото разпределение по сектори остава непроменено спрямо юли и през август е, както следва: „Логистика и транспорт“ (9%), „Административни и обслужващи дейности“ (8,8%), „Строителство“ (5%), „Счетоводство, одит, финанси“ (4%), „Здравеопазване и фармация“ (3,3%), „Маркетинг и реклама“ (2,9%) и „Изкуство“ (1%), пише „Монитор“.\nДелът на обявите за работа в София продължава да нараства, като през август той възлиза на 45% от общия брой.Дяловото разпределение на обявите за останалите водещи областни градове е както следва: Пловдив (10%), Варна (9%), Бургас (3,4%), Русе (3,2%) и Стара Загора (2,6%). Заедно те съставляват 73% от всички предложения в страната.\nС четвъртата вълна на епидемията от COVID-19 се очаква изменение на поведението на пазара на труда. Вече са в сила нови противоепидемични мерки и те ще повлияят негативно на някои сектори като „Хотелиерство и ресторантьорство“, „Събитийни дейности“ и др. Пр някои сектори тенденцията едва ли ще бъде отрицателна (ИТ, „Търговия и продажби“, “Административни и обслужващи дейности“), но при всички случаи ще бъдем изправени пред нови ситуации и развития в резултат на COVID-19 епидемията, прогнозират от JobTiger.


Държавата ще плаща такси за детски градини и уроци по български език на деца от уязвими групи » Haskovo.Live\nДържавата ще плаща такси за детски градини и уроци по български език на деца от уязвими групи\nв Образование, Политика, Регионални Новини, Хасково\n„Разкриваме 500 нови места за психолози и ресурсни учители, които да подпомагат работата на учителите“, това съобщи заместник-министърът на образованието Деница Сачева, цитирана от пресцентъра на ведомството. Образователното министерство стартира нов проект „Активно приобщаване в системата на предучилищното образование“ по ОП “Наука и образование за интелигентен растеж“. Той е на стойност 82 милиона лева и чрез него ще се поемат таксите за детска градина на деца от семейства в неравностойно положение. Ще има и допълнителни обучения по български език, ще се оказва психологическа и социална подкрепа на деца от уязвими групи и техните семейства.\nНеобходимостта от инвестиции в ранно детско развитие е безусловна. Всички държави, които искат да намерят най-верния отговор за своето бъдеще, трябва да инвестират в детското развитие, а образованието да е водещият фактор. Това каза заместник-министърът на образованието и науката Деница Сачева по време на конференцията „Грижа в ранната възраст“. Тя посочи, че системата на образованието не трябва да работи сама, а е необходим цялостен подход между институциите и организациите, както на национално, така и на местно ниво.\nЗаместник-министърът увери, че МОН ще подкрепи всички добри идеи в помощ на децата. Тя отбеляза, че през изминалата година, в резултат на работата на екипи от различни институции по Механизма за приобщаване на деца и ученици към образователната система в клас са върнати почти 40 000 деца, като половината от тях са в предучилищна възраст. „Обучихме 1800 специалисти, които да могат да прилагат теста за ранно оценяване на потребности на децата в детските градини с цел превенция на риска от обучителни затруднения. От началото на месец януари започнаха обучения за ресурсни учители в цялата страна.\nТагове: Български езикдеца от уязвими групизам.-министър Деница СачеваМОНработни местатакси за детски градини\nОще 20 милиона лева за нови училищни автобуси\nХасково е център на модата и естетиката днес\nПравителството осигури повече пари за „Фулбрайт“-стипендиите\nДогодина четири матури за 10-класниците


Пет неща, които добрите слушатели правят\nПринципи на служението, юни 2018 г.\nИстинското слушане ще ви помогне да узнаете как да помагате в посрещането на духовните и материални нужди на другите, по начина, по който Спасителят би го правил.\nСтарейшина Джефри Р. Холанд от Кворума на дванадесетте апостоли казва: „Може би, обаче, по-важно от говоренето е слушането. … Ако слушаме с любов, няма да се налага да се чудим какво да кажем. То ще ни бъде дадено – от Духа“1.\nСлушането е умение, което можем да усвоим. Слушането изразява любовта ни към другите, помага ни да изграждаме силни взаимоотношения и кани Духът да ни благославя с дара на проникновението, за да ни помага да разбираме нуждите на другите2. Ето пет начина, по които да слушаме по-добре.\n1.Давайте им време\nМного хора имат нужда от време да помислят, преди да говорят. Дайте им време да помислят както преди, така и след като кажат нещо (вж. Послание на Яков 1:19). Само защото са спрели да говорят не означава, че са казали всичко, което са искали да кажат. Не се страхувайте от тишината (вж. Йов 2:11–3:1 и Алма 18:14–16).\nНие мислим по-бързо, отколкото другите говорят. Устоявайте на изкушението да правите заключения или да мислите предварително за това какво ще кажете, когато приключат (вж. Притчи 18:13). Вместо това, слушайте с намерението да разберете. Вашият отговор ще е по-добър, защото ще е основан на по-задълбочено разбиране.\nНе се страхувайте да задавате въпроси, които уточняват нещо, което не сте разбрали (вж. Марк 9:32). Уточняването намалява неразбирателството и показва вашия интерес към казаното.\nПерифразирайте какво сте чули и как сте разбрали другите. Това им помага да разберат дали са били разбрани и им дава възможността да уточнят.\n5.Намирайте обща основа\nВие може да не сте съгласни с всичко казано, но се съгласявайте с това, което представя вашите собствени мисли. Любезността може да помогне да намалим безпокойството и склонността към защита на позицията в събеседника (вж. Матей 5:25).\nПрезидент Ръсел М. Нелсън учи, че ние би трябвало да се „научим да слушаме и да слушаме, за да се учим един друг“3. Когато слушате с намерението да научите нещо за другите, вие ще сте в по-добра позиция да разберете техните нужди и да почувствате подтици за това как можете да се грижите за тези около вас, както Спасителят би го правил.\nСлушането е проява на обич\nЕдна история от старейшина Холанд обяснява силата на слушането:\n„Моят приятел Трой Ръсел изкарал бавно от гаража си своя пикап. … Той усетил задната му гума да минава през нещо. … Той излязъл да открие, че скъпоценният му деветгодишен син, Остин, лежи по лице на паважа. … Остин си бил отишъл.\nНеспособен да спи, неспособен да намери покой, Трой бил безутешен. … Но в това време на агонизиране се появил Джон Манинг. …\nНямам никаква представа по какъв график Джон и неговият по-млад колега са правили посещения в дома на семейство Ръсел. … Това, което знам, е че миналата пролет брат Манинг протегнал ръка и измъкнал Трой Ръсел от трагедията пред този гараж, все едно че взел на ръце самия малък Остин. Като брат в Евангелието, какъвто трябва да бъде, Джон просто поел свещеническата грижа за Трой Ръсел. Той започнал, като казал: „Трой, Остин би желал да си стъпиш на краката, включително и на баскетболното игрище, затова ще съм тук всяка сутрин в 5:15. Да си готов“. …\nТрой ми каза по-късно: „Не исках да ходя, защото винаги съм водил Остин с мен сутрин. … Но Джон настояваше и аз отидох. От този първи ден нататък ние говорихме – или по-точно аз говорих, а Джон слушаше. … В началото беше трудно, но с времето осъзнах, че съм намерил своята опора (в лицето на Джон Манинг), който… ме обичаше и ме изслушваше, докато слънцето накрая отново изгря в живота ми“4.\n© 2018 на Intellectual Reserve, Inc. Всички права запазени. Отпечатано в САЩ. Одобрено на английски: 6/17. Одобрено за превод: 6/17. Превод на Ministering Principles, June 2018. Bulgarian. 15055 112\nДжефри Р. Холанд, „Свидетели за Мене“, Лиахона, юли 2001 г., с. 16.\nВж. David A. Bednar, in “Panel Discussion” (worldwide leadership training meeting, Nov. 2010), broadcasts.lds.org.\nРъсел М. Нелсън, “Listen to Learn,” Ensign, май 1991, с. 23.\nДжефри Р. Холанд, „Пратеници към членовете на Църквата“, Лиахона, ноем. 2016 г., с. 62, 67.\nДа служим като СПАСИТЕЛЯ\nКогато Исус излиза от Йерихон, двама слепи мъже се провикнали към Него, казвайки: „Смили се над нас, Господи. …\nИ така, Исус се спря, повика ги и попита: Какво искате да направя за вас?\nКазаха Му: Господи, да се отворят очите ни.\nА Исус се смили и се допря до очите им; и те веднага прогледнаха и тръгнаха след Него“ (Матей 20:30, 32–34).\nКакво можем да научим от начина, по който Спасителят слушал?\nПомислете как ще приложите тези принципи във вашето служение. Попитайте тези, на които служите, от какво се нуждаят. Вслушвайте се в техните отговори и в подтиците на Светия Дух. Действайте според това, което чуете.\nЦелта на принципите на служението е да ни помагат да се научим да си служим един на друг, а не да бъдат споделени като послание. Като опознаваме тези, на които служим, Светият Дух ще ни помага да разбираме от какви послания биха имали нужда в допълнение към нашата грижа и състрадание.


В София бягат и карат колела за по-чист въздух | 24Zdrave.bg\nВ София бягат и карат колела за по-чист въздух\n14 апр 2019, 12:00 3864 Новини\nСнимка ДЕСИСЛАВА КУЛЕЛИЕВА\nМножество популярни спортни звезди на България като Йордан Йовчев и Евгения Раданова поведоха колоната на „София кара колело и тича за по-чист въздух“. Стартът на велошествието бе даден точно в 11 ч., а бегачите потеглиха в 11.15 ч. по маршрут от Народно събрание през Орлов мост покрай Перловската река до НДК и след това по бул. Витоша до входа на Южния парк. Там на голямата поляна е предвиден голям спортен празник с много атракции, надпревари, викторини с награди, концерти и забавления.\nСъбитието се организира от „София – Европейска столица на спорта“, Центърът за градска мобилност и Столична община.\nСнимка ДЕСИСЛАВ КУЛУЛИЕВА\nСпециалисти установиха най-ефикасния начин за отслабване\nЗдравите деца могат да се водят на плаж след тримесечна възраст, като времето на престой постепенно се увеличава. Не трябва да се излагат на пряка слънчева светлина. Трябва да следите за прегряване и по-точно зачервено лице и неспокойствие. При подходяща температура на водата и въздуха се започва с частично обтриване на крачетата от коляното\n"Лудогорец" си го изкара на "Берое" за отпадането от Шампионската лига, като го попиля с 4:2 в Стара Загора. Марселиньо остана извън групата на шампионите, а Светослав Дяков, Козмин Моци и Якуб Швиерчок останаха на пейката. Жоржиньо Интима вкара набързо два гола за "Лудогорец". В последните секунди на първата част Драгомир Драганов даде дузпа за


LCTech колони за PCB и диоксини | Team CAG\nLCTech колони за PCB и диоксини\nСертифицирани колони за анализ на PCB и диоксини\nИзпратете запитване за колони за PCB и диоксини\nОпростена работа: "Just Click It"\nКолоните на LCTech са готови за употреба. DEXTech 16, DEXTech Pure и DEXTech Plus са проектирани с 3-колонна конфигурация, като се използват колона с киселинен силика гел (поз. 1), колона алуминиев оксид или флоризилова (поз. 2) и въглеродна колона (поз. 3). Поставете съответната колона в колонната кула - просто я „щракнете““. След това патентованият механизъм на системата автоматично заключва кулата. Не се налага завинтване, не се използват инструменти и няма друга ръчна работа. От проба до проба - бързо, гъвкаво, без усилия.\nРазнообразие от колони\nПозиция 1: Универсална или SMART колона\nВ зависимост от индивидуалните изисквания, матрица или желан метод, всяка диоксинова система от семейството на продуктите DEXTech може да бъде оборудвана с различни конфигурации от готови за употреба колони:\nМазнините могат да се разграждат от киселинния силикагел, който е импрегниран с концентрирана сярна киселина. Потребителят има визуален контрол поради стъкления материал на колоната.\nТовароносимостта на колоната Universal е с 5 g мазнини и е от съществено значение за постигане на ниските граници на откриване.\nБлагодарение на специален слой сребърен нитрат, колоната Universal е подходяща за всички видове матрици, дори и за тези, съдържащи сяра.\nЗа проби със съдържание на мазнини до 1,5 g или малък матричен товар\nПредимство: Значително по-малко количество разтворител, както и време за обработка\nЛесна смяна между Universal и SMART колона с помощта на адаптер.\nПозиция 2: Колона алуминиев-оксид или флоризилова\nПодходяща за DEXTech 16, DEXTech Pure и DEXTech Plus\nВ зависимост от количеството и състава на целевите фракции, флоризиловата колона може да се използва в тази позиция и в DEXTech Plus.\nПозиция 3: Въглеродна колона\nМоже да се използва до 10 пъти: това намалява и без това ниската цена на колоната\nПредимство за DEXTech Pure и DEXTech 16: спестяват се разходи за „чист“ анализ на PCB, тъй като въглеродната колона не е необходима и е заменена с празна колона.\nУниверсална колона, SMART колона, адаптер, колона алуминиев оксид/флоризилова, въглеродна колона (от ляво на дясно)\nКолоната с киселинен силикагел и последващата колона от алуминиев оксид са направени от химически деактивирано стъкло и са отделно опаковани в специално фолио с алуминиев предпазен слой. Колоните с активен въглен се опаковат на партиди по пет. По този начин всички колони LCTech са защитени от външни влияния дори при неблагоприятни условия.\nПразните колони са включени в стандартното оборудване на всяка диоксинова система, в случай че са необходими допълнителни стъпки за изплакване или са необходими само две колони.


САМО БЪЛГАРИЯ С ДВА КУРОРТА В ТОП 10 НА СКИ КЛАСАЦИЯ ЗА ИЗТОЧНА ЕВРОПА - БАНСКО И БОРОВЕЦ - | Новини туризъм България\nYou are here: Начало Новини Новини туризъм България САМО БЪЛГАРИЯ С ДВА КУРОРТА В ТОП 10 НА СКИ КЛАСАЦИЯ ЗА ИЗТОЧНА ЕВРОПА - БАНСКО И БОРОВЕЦ\nСАМО БЪЛГАРИЯ С ДВА КУРОРТА В ТОП 10 НА СКИ КЛАСАЦИЯ ЗА ИЗТОЧНА ЕВРОПА - БАНСКО И БОРОВЕЦ\nСряда, 18 Февруари 2015 18:56\tНовини туризъм България\nДва български ски курорта попадат сред 10-те най-добри в Източна Европа. С материал за тях излезе най-тиражният вестник в Европа “Билд”. Изданието се е обърнало за подборката към туристическа търсачка.\nВ топ 10 са Банско и Боровец. Акцентът и при двата български курорта са изгодните цени за хората от останалата част на Европа. Банско е отбелязано като мястото с възможност за най-евтината дневна карта. Посочената цена е 10 евро. Толкова излиза картата, включена в туристическите пакети за различни срокове. "24 часа" ви предлага материала на "Билд".\nСки ваканциите в Алпите са ви много скъпи? Намирате Кицбюел и Давос за затихващи курорти с високи цени? Нямате желание да са забавлявате в Ишгл?\nТова не е причина да се откажете тотално от зимната почивка. Ето нашия съвет за хората с малък бюджет - пътувайте на Изток.\nПолша, Чехия, Сърбия, България и други страни в тази посока не само имат чудесни планини със страхотни писти и добро количество пухкав сняг, но и предлагат всичко това на много изгодни цени.Хотелите и ски картите в Източна Европа са значително по-евтини, отколкото при нас. В българския курорт Банско може да се пускате по пистите само срещу 10 евро на ден, в босненската Яхорина - за 15. В Алпите такива цени са немислими.\nДругите разходи при зимната ваканция също са доста по-ниски в сравнение с тези в Германия, Австрия и Швейцария. Проучване показва, че най-малко се плаща в Полша и Чехия - от греяно вино през ресторант до наем за кънки или шейни.\nТуристическата търсачка momondo.de подбра 10-те най-добри места в Източна Европа за финансово изгодна ски почивка. “Билд” ви предлага да изберете най-подходящата за вас.\nШпиндлерув Млин (Чех) - ски курортът, където живее планинският дух Рюбецал\n- 26 км писти, лифтове и влекове - 17\nИдиличният Шпиндлерув Млин е разположен сред заснеженитe върхове на планината Кърконоше. Намира се в прегръдката на долина по горното течение на река Елба, която е наблизо. Разполага с 12 000 легла и е много живописен.\nПистите са удобни и предлагат добри варианти за начинаещи. За напредналите има предизвикателства като дългата 3 км черна писта в местността Свети Петър. Система за изкуствен сняг се грижи за белотата на пистите и когато не вали сняг.\nКато биосферен резерват голяма част от планината е под закрилата на ЮНЕСКО. Регионът е познат и със сказанията за брадатия планински дух Рюбецал, който живеел там.\nБанско - висок стандарт на ниски цени\n- 75 км писти, лифтове и влекове - 14\nБанско е ски курорт номер 1 в България. Разполага с общо 75 км писти в планината Пирин. Те се вият около нейния връх Тодорка (2746 м).\nДо пистите се стига с лифтова линия, която преминава 6 км. Най-дългото спускане от върха надолу е 17 км. Има хотели от известни вериги като “Кемпински”. В последните години в курорта бе инвестирано много. Така той предлага висок стандарт на ниски цени. До Банско се стига само за 2 ч след кацането в София.\nС бурния нощен живот в австрийския Ишгл трудно може да се прави сравнение, но и там възможностите не са за подценяване. На разположение на обичащите да се забавляват са баровете Happy и Euphoria или дискотеката The Club, които работят до утринните часове.\nЯхорина (БиХ) - спорт в планината, културен живот в града\n- 25 км писти, лифтове и влекове - 8\nЯхорина се намира в Динарските Алпи на Босна само на половин час с кола от Сараево. Така скиорите могат да съчетаят карането с посещение на столицата или направо да си намерят място за спане там.\nШироките, добре обработени писти вдъхновяват дори експертите в спусканията в търсенето на международен стандарт за зимен спорт. В Яхорина се проведе дамският слалом от олимпийските игри през 1984 г.\nТъй като много писти са близо до края на горите, спускайки се, туристите минават покрай чудесни борови дървета по пътя надолу. За пистите, които са общо 21 км, се плаща 15 евро за дневна карта.\nБялка Татранска (Пол) - местен колорит в "Перлата на Татрите"\n- 17 км писти, лифтове и влекове - 19\nКойто няма желание да се сблъска с тълпите в най-големия и най-известен полски курорт Закопане, трябва само да се премести на 20 км от него. Там се намира живописното село и ски курорт Бялка Татранска. Както подсказва името, той се намира в Татрите на границата със Словакия. Планинската верига принадлежи към Западните Карпати.\nС широките си разнородни писти курортът е идеален както за начинаещи, така и за тези, които искат да усъвършенстват уменията си.\nПочиващите ще намерят тук местен колорит, традициите носии и музика са поддържани със старание. В Бялка Татранска може да се насладите на прочутото пушено сирене с червена боровинка ошчипек.\nЯсна/Чопок (Слвк) - място за приключения за майсторите на зимните спортове\n- 46 км писти, лифтове и влекове - 26\nТо също се намира в Татрите, но на словашка територия, закътано в Демановската долина. На туристите тук се предлага фантастична планинска програма на отлично подготвени писти. Покрай тях страстните любители на различни разновидности ски могат да практикуват спускане по дълбок сняг.\nИма 8 фрирайд зони с наклон до 45 градуса, а вечерно време може да се кара и на светлини. За любителите на традиционните ски идеална е дългата 4 км синя писта, която удобно ги отвежда в долината.\nКранска гора (Слвн) - спокойствие на ъгъла между 3 държави\n- 20 км писти, лифтове и влекове - 21\nСпокойният курорт Кранска гора с гъсти борови гори се намира в Юлийските Алпи в Северна Словения в близост до границите с Австрия и Италия.\nОбщо 20 км писти свързват селата Витранц, Подкорен и Планица. Половината от пистите не са с голям наклон. На черната край Подкорен обаче трябва да се пускат само опитни скиори. За феновете на ски бягането има трасета с обща дължина 40 км.\nПопова шапка (Мак) - селска романтика с обиколки сред природата\n- 10 км писти, лифтове и влекове - 10\nВ подножието на върховете на Динарските планини е разположен най-важният курорт на Македония. Той все още не е придобил голяма международна известност и затова по уличките на заспалото село е изключително спокойно.\nТук ще намерите запазилите старата си атмосфера ханове, изпълнени с романтика, както и дървени къщурки сред природата, наричани конак. Те се предлагат на туристите.\nХарактерни за курорта са обиколките сред девствената природа със специално направени за преход през сняг превозни средства.\nКапаоник (Сър) - стръмно изкачване за спускане\n- 52 км писти, лифтове и влекове - 24\nПисти, започващи от 2000 м надморска височина, ще намерят скиорите в сръбския курорт Капаоник в Динарските планини. Два 6-седалкови лифта и нова система за изкуствен сняг вдигнаха неговото ниво много през последните години. Само със 100 евро за 6-дневна карта курортът все още е изключително изгоден за каране. Една от пистите е осветена през нощта. За малчуганите е направена ски детска градина.\nБуковел (Укр) - бум на писти в приказна страна\n- 48 км писти, лифтове и влекове - 22\nБуковел, изглежда, все едно е излязъл от украинска зимна приказка. Малки дървени хижички с остри покриви са характерни за заобиколения от огромни борове курорт.\nМястото в Украинските Карпати се развива скоростно. Само през миналата година са построени 7 нови седалкови лифта, с което общият им брой стига 22. Районът с пистите постоянно се разширява, като се планира те да достигнат 278 км.\nБоровец - много сняг за малко стотинки\nДължината на пистите прави Боровец един от най-големите ски курорти на България. Зимата е мека, но с много сняг и предлага чудесни условия срещу съвсем поносими разходи. Боровец е много популярен сред руснаци и англичани. Много е подходящ за сноубордистите.\nВаканция в Боровец може да се съчетае и с посещение на намиращата се на 72 км столица София.\nБрой прегледи на съдържанието : 7975821


Каталония – вътрешната афера на Испания\n06 октомври 2017 | 04:48\nНякога Лев Троцки е казал, че „всяка държава се основава на сила“. Това е неприятна истина, която всички бихме искали да забравим, но е важно да си я спомняме, докато битката между Испания и Каталония ескалира. Кадрите на испански полицаи, които пречат, а на моменти и бият хора, които искат да гласуват в (технически нелегалния) референдум за независимост, противоречат на базовите основи на класическия либерализъм – политическата идеология, на която Западът бе построен. Как, надигат глас правоверните, може подобно нещо да бъде възможно в Европа през 21 век?\nАко игнорирате 20 века европейска история, това си е добър въпрос. Повдигането му не променя факта, че Каталония е нация, а не държава, както и че скоро няма да стане държава, защото няма да може да предяви претенции над това, което Макс Вебер описва като „монопола върху легитимната употреба на физическа сила в дадена територия“.\nКаталония проведе референдума си за независимост на 1 октомври. Резултатите показаха, че от 42-та % каталонски избиратели, които гласуваха, около 90 % са избрали независимостта. Това е впечатляваща цифра, макар и не единодушен мандат за каталонска независимост. Без съмнение значителен брой каталани искат независимост, това вече го знаехме. На референдума от 2014-та година имаше сходна избирателна активност и около 81 % гласуваха за независимост. Този необвързващ референдум не доведе до никъде, както няма да направи и последния.\nКаталония няма монопола върху нужната сила дори, за да предяви претенция за контрол над собствената си територия, камо ли да я спечели. Каталония има регионална полиция с численост около 17 хиляди души. Испанската национална полиция има над 80 хиляди души, а Гражданската гвардия 75 хиляди. Каталония няма армия, флот или военновъздушни сили, докато Испания има и трите. Това никога не би се превърнало в повторение на Испанската гражданска война. Каталония не е готова да води война, а както седят нещата това няма да се промени, дори тя да го поиска. Рядко независимостта се дава. В по-голямата си част последните векове политическа история показват, че независимостта се извоюва с меч, след като се обяви с перо.\nЛидерите на каталонския гамбит за независимост го знаеха, и въпреки това решиха да се опитат. След като гласовете бяха подадени, имаше само два възможни изхода, от които би могла да произтече независимостта – достатъчно голямо гражданско неподчинение, което да доведе Мадрид до политически компромис, или международна интервенция, независимо дали става въпрос за политическа или по-реална. Що се отнася до последното, въпреки стачката от 3 октомври е малко вероятно Каталония да започне такава кампания дори след испанските ексцесии по време на вота. Много от каталонците предпочитат да останат част от Испания, заради собственото си икономическо благополучие. Това практически означава, че ще бъде много трудно за каталонците на улиците, да достигнат до една критична маса.\nИзглежда, че стратегията на каталонското правителство бе фокусирана в надеждата за интервенция. Да се направи конфликтът международен въпрос, като по този начин се генерира достатъчно натиск над испанското правителство, което да отстъпи. По тази линия Каталония вече се провали. Европейските държави рядко са съгласни за каквото и да е, но вече се съгласиха да не подкрепят каталонската независимост. Европейската комисия заяви съвсем ясно, че „това е вътрешен въпрос на Испания, който трябва да бъде разрешен в рамките на конституционния ред на страната“. Изявлението на Европейската комисия съдържаше и една клиширана баналност, с която се осъжда насилието, но въпреки това не достигна до истинска критика към испанското правителство, като вместо това показа доверието на комисията в премиера Мариано Рахой. След изявлението имаше единодушен хор от потвърждения. Полша и Европейската комисия са се хванали за гушите през последните седмици, но няма разлика в позицията им за каталонската независимост. Полското външно министерство заяви, че суверенитетът, териториалният интегритет и единството на Испания, трябва да бъдат уважавани. Страни с най-различни интереси като Германия, Франция, Обединеното кралство, Хърватия и Сърбия изглеждат единодушни по този въпрос.\nПодкрепа няма да дойде и извън Европейския съюз. По този въпрос Русия е единодушна със САЩ, а Япония с Китай. Единствената международна подкрепа бе получена от сродни бездържавни групи, които се надяват в Испания да бъде установен прецедент. Шотландия, която знае какво значи да бъдеш зарязан на олтара от Европейския съюз, осъди Испания. Представители на сепаратистките партии в Квебек и Северна Ирландия също поздравиха каталонската борба. Една дъжрава, която недвусмислено подкрепи Каталония бе Венецуела на Николас Мадуро. Като изключим лицемерието на неговата критика срещу испанските „репресии“ (предвид вътрешната ситуация във Венецуела), подкрепата на държава, която е близо до статута на международен отшелник, не е от кой знае каква помощ за Барселона.\nКаталонският регионален президент може и да изпълни обещанието си, да обяви Каталония за независима. И какво тогава? Историята е пълна с празни декларации за независимост. Една от най-скорошните бе тази на Косово през 1991 г., която бе призната единствено от Албания. Следващата 1992 г. бе по-важна от гледна точка на Косово, защото бе годината, в която се създаде Косовската освободителна армия. След една война, геноцид и интервенция на НАТО, Косово отново се опита през 2008, като този път имаше международната подкрепа, макар и някои в ЕС, включително и Испания, все още да не го признават.\nКаталония загуби този кръг. Без международна подкрепа или революционно въстание, а нито едно от тези неща не се вижда на хоризонта, Испания ще продължи да използва монопола си над силата, легализирана от испанската правна система, за да смаже заплахата, която каталонците представляват за единството на страната. Правейки това обаче, Испания ще посее семената на по-голям проблем, защото макар и сега да няма критична маса от готови за бой и саможертва каталонци, днешните репресии ще създадат утрешното поколение от млади каталани, които ще израснат виждайки в лицето на държавата враг. Междувременно Европа и светът са прави – това е, и ще си остане вътрешна испанска афера.\nАвтор: Джейкъб Шапиро


Борисов за Калфин: Такъв е животът | Luboslovie.bg\n11 май 2016 | Новини | 0 |\nВ декларацията на партията за лятната сесия на НС беше подчертано, че ГЕРБ няма да търпи “опитите за опозиционно говорене и ултимативен тон от страна на коалиционните ни партньори“\nПреди началото на днешното правителствено заседание премиерът Бойко Борисов говори за оставката на Ивайло Калфин. „Животът е такъв – разделяме се като приятели, като колеги“, заяви той, цитиран от агенция БГНЕС.\n„Това е последно заседание на вицепремиера и министър на труда и социалната политика Ивайло Калфин. Използвам случая от името на всички нас да му благодарим за усилията, за добрата работа, за коректността”, каза още Борисов.\nза тази повече от година и половина е работил прекрасно с него и не може да си изкриви душата и да каже каквото и да било друго.\nОт своя страна Ивайло Калфин благодари на Борисов за думите и благодри на колегите си за подкрепата, споделяйки, че ще му липсва работата и този екип на Министерски съвет. „Тук се работи в екип и се работи за държавата, а не за партии. Много съм благодарен на всеки един от вас за съвместната работа”, заяви Калфин.\nВицепремиерът в оставка пожела много успех на този кабинет, защото държавата имала нужда от него.\nВижте какво каза премиера във видеото горе.\nПо-рано днес председателят на ПГ на ГЕРБ Цветан Цветанов прочете декларацията на партията за лятната сесия на Народното събрание от трибуната на парламента. В нея беше подчертано, че ГЕРБ няма да търпи „опитите за опозиционно говорене и ултимативен тон от страна на коалиционните ни партньори от АБВ и част от РБ“.\n„Не може, уважаеми колеги, да отчитате успехите от управлението Борисов наравно с нас, а когато възникне някакво обществено недоволство, да заставате на опозиционни позиции. Това не е честно, не е партньорско и не е конструктивно от гледна точка на перспективата ни за съвместна работа в бъдеще“, се казва в декларацията.\nКатегорично беше заявено, че предсрочни парламентарни избори няма да има:\n„Единствените избори през 2016 г., за които ГЕРБ се готви, са президентските избори през есента.\nНямаме никакви намерения да предизвикваме предсрочен парламентарен вот. Управленският хоризонт, към който гледаме е пълен мандат на кабинета Борисов, защото само така ще могат да бъдат реализирани реформите, заложени в програмата за управление на кабинета“.\nСлуховете за предсрочен вот се появиха вчера, след като вицепремиерът и министър на труда и социалната политика Ивайло Калфин подаде оставка. Той направи това само час, след като от АБВ съобщиха, че на предстоящия конгрес на партията в неделя ще се реши дали да оттеглят подкрепата си за правителството. Тази сутрин самият Калфин съобщи, че АБВ ще излезе в опозиция, но подчерта, че по важни за страната въпроси ще подкрепя добрите решения.\nУлтимативен тон има и от страна на Патриотичния фронт. Съпредседателят на партията Валери Симеонов заяви днес, че ПФ ще излезе от управляващата коалиция, аковетото върху промените в Изборния кодекс, което наложи президентът Росен Плевнелиев, бъде прието от парламента.\n„Единствената ясна опозиция на ГЕРБ в парламента, а и извън него, са БСП и ДПС. С тях имаме ценностни различия, разделят ни и резултатите от съвместните им управления, които бяха оценени от евроатлантическите ни партньори като провал. Именно в лицето на тези две партии виждаме нашите основни опоненти за президентските избори“, се отчита в декларацията.\nОтносно кандидатурите за предстоящия президентски вот стана ясно, че\nГЕРБ ще издигне свои предложения за президент и вицепрезидент,\nно беше подчертано, че партията е отворена „към дясното политическо пространство при евентуален втори тур за постигане на подкрепа за най-добре представилата се кандидат-президентска двойка от страна на управляващата коалиция“.\nВ декларацията на ГЕРБ като приоритети за лятната сесия на НС бяха посочени реформата в съдебната система и борбата с корупцията на всички нива.\nСлед месеци мълчание\nВолен Сидеров се завърна на парламентарната трибуна\nсъс свой прочит на случващото се. Той се обърна към партньорите на ГЕРБ.\n„От събарянето на това управление полза нямате. Вие повече власт няма да видите”, заяви Волен Сидеров.\nЛидерът на „Атака” призова спорещите: „Вземете се сдобрете. За всеки има по една митница и по една обществена поръчка”.\nПредишно Стрелба и бой до училище в София, има ранен ученик\nСледващо Коли ще изпращат SMS при повреда


Григор: Няма нужда от паника : TennisKafe\nГригор Димитров юли 2, 2018 23:26 от Momchil Rusev\nГригор Димитров напусна Уимбълдън още след първия кръг на турнира. Това бе едва вторият път, в който това някога се е случвало в професионалната му кариера. Първата ни ракета отстъпи на Стан Вавринка в 4 сета, макар да водеше с пробив при равенство в сетовете.\n„Няма нужда от паника. Не съм такъв човек. Ще опитам да остана позитивен, понеже знам, че това е едно от най-трудните неща, особено след ранно отпадане. Трябва да останеш позитивен, просто е. Не можеш да се отчаяш.“\n„Просто е трудно да приема загубата. Особено в турнир, в който съм се представял толкова добре. Побеждавал съм големи имена на централния корт, играл съм оспорвани мачове срещу водещи състезатели. Трудно е за преглъщане. За да вземеш трофея, трябва да спечелиш седем мача.“\n„Винаги изисквам повече от себе си. Може би това е максимумът, който тялото ми може да поеме към този момент. Трудно е да стигнеш до дадено ниво, след което да опиташ да продължиш напред, последните няколко процента са най-трудно постижими. С всяка година ставаш все по-добър. Ставаш №3. Каква е следващата стъпка. Уау, мога да съм №1. Това са стъпките, които правят най-голямата разлика.“\n„Насъбират се много мачове, което натоварват тялото и същевременно тежат на психиката. Особено имайки предвид в колко мачове е трябвало да се преборя, да се върна от сет пасив. Понякога успявах, но за да си най-добрият, трябва да да правиш това всяка една година.“\n„Пътят е труден, просто е. Със сигурност не съм щастлив от това, че отпаднах в първия кръг на Уимбълдън. Не мога да се сетя кога бе последния път, в който това се случи. Още съм шокиран. Трябва да го приема, предполгам. Не знам какво ще предприема сега, ако трябва да съм честен. Предполагам, че един от малкото позитиви е това, че мога да си почина, да оставя ракетата за известно време.“\n„Малко почивка не би навредила на никого. Най-важното е да остана позитивен. Това е най-трудното. Да знаеш, че си отпаднал, да гледаш мачовете по телевизията… не е лесно. Ако беше лесно, това нямаше да е тенис.“\nПиронкова: Григор Димитров беше в топ 3, защо да не го направи отново\nГригор Димитров продължава да е в настроение за планина и сняг\nНа живо Анди Мъри – Милош Раонич 4-6 7-5 6-7(4) 4-6\nянуари 29, 2016 9:35 am\nТайната зад форхенда на Рафа Надал (видео)\nмай 25, 2017 6:29 pm\nдекември 21, 2016 1:04 pm\nАзаренка: Бях забравила какво е чувството\nмарт 9, 2018 11:51 am


На Азиатските пазарите отново доминираха негативните настроения, петрола възстанови низходящото си движение, падайки под психологическото ниво от 30$ за барел.\nСред губещите са Shanghai Composite Index, Nikkei 225 и Hang Seng с понижения от съответно от 3.35%,2.51% и 1.92% за сесията.\nНастроенията при фючърсите върху Американските и Европейските фючърси върху борсовите индекси също са негативни . Спекулативнитен настроения са разгара си, като коментарите са, че повишенията предните 2 дни са били само временни – корективни на низходящото движение от началото на годината.\nПонижението на цените на петрола в понеделник се смята, че се дължи на изказването на министър от Иракското правителство, който в изявление каза,че производството на страната за Декември е рекордно, като при някои ‘‘полета‘‘ добива достигал до 4.13 милиона барела на ден.\nЗлатото отбеляза ръст повреме на Азиатската сесия,вероятно използвано като убежище от риск,търгувайки се на нива около 1100$ за тройунция.\nЕврото и Йената също са със статут на обежища и вероятно ще отбележат повишения при волативни сесии при индексите.\nДнес икономическия календар съдържа новини от САЩ основно,но и в 11:45 българско време Марк Карни има реч. Също днес ще започне двудневната среща на Федералния резерв, като не се очаква промяна в лихвените проценти на САЩ ,но вниманието на инвеститори е насочено към изявлението след срещата, което ще е в Сряда, 21:00ч българско време.\n16:00 САЩ Индекс на цените на жилища S&P/Case-Shiller 20 City г/г 5.64% vs 5.54%\n16:00 САЩ Индекс на цените на жилища м/м 0.5% vs 0.5%\n16:45 САЩ Индекс PMI в сферата на услугите на Markit – предварителен 53.9 vs 54.3\n16:45 САЩ Индекс PMI в сферата на производството на Markit – предварителен – vs 54\n17:00 САЩ Потребителско доверие 96.8 vs 96.5\n17:00 САЩ FED индекс на Ричмънд 2 vs 6\n23:35 САЩ Запаси от петрол на API (промяна) – vs 4.6 млн. барела


Имаме удоволствието да Ви информираме за резултатите от конкурса „Винен индекс” за месец Август 2007г.\nИзпращаме Ви информация за вината получили оценка над 80 т. и получили право да бъдат публикувани в сп. Мениджър и в специалната брошура, която се разпространява в елитни ресторанти и магазини за алкохол.\nПрез този месец в комисията участваха:\nПредседател: инж. Стоян Геров, гл. експерт НИИВСН - София\n1.инж. Наталия Гаджева, председател на СЕБ\n2.инж. Снежана Мутафчийска, гл. технолог „Белведере”\n3. инж. Екатерина Гаргова, гл. технолог „Вила Любимец”\n4. инж. Владимир Влъчков, гл. технолог „Домейн Бояр\n5. Яна Петкова, Vinoto.com, “Винен наблюдател”\n6. Ефросия Благоева, журналист, “Винен наблюдател”\n95-100 т. ненадминат характер и потенциал, вина от най-висока класа\n90-94 т. вина с превъзходен характер, впечатляващи и стилни\n80-89 т. добри до много добри вина със специфични достойнства\n70-79 т. средно, подходящо за консумация, вино, което може да има малки недостатъци\n60-69 т. под средно, става за пиене, но не се препоръчва\nпод 59 т. негодно за пиене, не се препоръчва\nВИП - Вип колекция\nВМ - Вино на месеца\nПВИ - Препоръчано от „Винен Индекс”\nИП - Изгодна покупка\nНП - Нов продукт\nШардоне от Поморие 2006, Черноморско злато, 84т., ПИ, ИП\nЦвят с добър интензитет и приятни жълтеникави оттенъци. В аромата има много добро интегриране на плодовите нотки от гроздето и хубав дъбов аромат. Плодовата част съдържа тонове на банан, подправки и канела. Вкусово има елегантно тяло, с добра структура и приятна свежест, но в края на вкуса се долавя лека горчивина. Едно вино много подходящо за прохладните летни вечери.\nСовиньон Блан - Winemaker`s Selection 2006, Хан Крум, 10 лв., 84т. ПВИ , ИП\nЖив, интензивен и интригуващ цвят със зеленикави оттенъци. Ароматът е експлозивен, плътен и богат - на прясно окосена трева, момина сълза, здравец, цариградско грозде и смокиня. Тялото е леко, елегантно с дълъг и приятен послевкус, съпроводен с лека горчивина. Ароматите и нежното усещане за това вино ви съпътстват дълго след като сте го преглътнали и оставят у вас усещане за лято, наслада и екзотика.\nГрюнер Велтлинер Геблинг 2006 Бухегер, 24.40лв., 83т., ПВИ\nМного интензивен, жив и искрящ цвят, наситено жълт със зеленикави оттенъци. Аромата не е експлозивен, но е комплексен и богат – киви, аспарагус, ябълка. Има плътно и дълго тяло, добре структурирано. Виното е с много приятни и нежни киселини. Има потенциал за развитие и обогатяване на вкуса и аромата. Това определено е едно много приятно вино, на което може да се насладите вечер с приятели.\nМускат 2006, Черноморско Злато, 4 лв., 81т.\nНежен цвят с добре изразен сортов аромат, цветист и чист. Долавят се сладки плодове – индрише, здравец и дюля. Вкусово е леко и елегантно с мекота и баланс. Общото впечатлението от виното е свежест, лекота, ефирност и наслада с пикантна горчивина на финала, подходящо за горещите летни дни.\nШардоне 2005, Вила Хисар, 13 лв., 85т., ПИВ , ИП\nКрасив цвят и букет от миризми – масло, ядки, портокал и “конфи”- водят осезанието към един ярък вкус и трайни, екзотични аромати на киви и грейпфрут. Тоновете на дъбова дървесина и ванилия обогатява виното без да доминират. Тялото е много добре структурирано с хармонична сладост във вкуса. Виното показва явна свежест и характерна киселинност, която изисква умело съчетаване с най-различни блюда и добро охлаждане преди сервиране.\nШардоне - Cuvee Prestige 2003, Търговище, 11 лв., 86т., ВИП , ИП\nПривлекателен и въздействащ положително цвят на старо злато. Един класически стил на отгледано в бъчви Шардоне. Интензивен букет с мирис на дим, коричка хляб, нюанси на круша и захаросани фурми. Богат, свеж вкус с приятни киселини и откриващи се аромати на плодова салата, киви, ананас, кейк и мед. Хармония, богатство и финес ви съпровождат от сипването в чашата до преглъщането и на последната глътка на това запомнящо се вино.\nГрюнер Велтлинер Попско Лозе 2005 Бухегер, Австрия, 38 лв., 87т., ВИП\nЗа това вино често ще използваме думата много. Цвета е интензивен със зелен нюанс. Аромата е много богат и разностранен. Долавят се зрели жълти плодове, мед и масло. Нуждае се от малко време и завъртане в чашата за да разкрие още повече от ароматите си. Вкуса е изключително приятен. Едно много дълго усещане за виното съпроводено с елегантна сладост и мекота. Тялото е плътно, много добре структурирано и балансирано. Вкусово се усеща много приятна мазнота и богатство от вкусови аромати, на киви, манго, цитруси и конфи. Послевкусът е много дълъг и приятен с лека, но приятна горчивина. Едно много богато и комплексно вино, което заслужава вашето внимание.\nТраминер - Cuvee Prestige 2005, Търговище, 13 лв., 88т., ВМ , ИП\nВиното има атрактивен цвят и показва палитра от преливащи миризми – бял и розов цвят; екзотична плодовост – манго, кокос, пчелен восък. Вкусовият аромат е интензивен с характерните нюанси на роза, розмарин, личи и сок от мандарина. Долавят се и тонове на бяла дъвка, борови игли и индрише. Богатството от аромати е наистина забележително в това вино. Вкусът е консистентен, хармоничен, с галеща свежест. Едно трайно впечатляващо вино.\nРозе от Сира 2006, Вила Любимец, 12 лв., 80т.\nЦвета е интензивен и наситен, наподобяващ сок от вишна. Аромата е богат, силен и плътен. Усещат се тонове на зрели горски плодове, къпина, боровинка, черна череша и на карамел. Тялото е малко по-плътно, а финала е по-тежък от очакваното за розе, с лека сухота.\nКаберне Совиньон 2006, Винком Бургас, 7,70 лв., 82т.\nЦвета е много наситен и плътен. Съхранен е много добре с приятни кафеникави оттенъци. В началото е малко затворено, но като се завърти в чашата се отваря и на преден план излизат много приятни аромати на подправки, кожа, червен пипер и дори нотка на трюфел. Препоръчваме Ви използване на декантер и отваряне на бутилката 1 час преди консумация.


Сминдух: какво е това, къде да купите и как да използвате\nСминдухът, известен още като сминдух или дисаги, е лечебно растение, чиито семена имат храносмилателни и противовъзпалителни свойства и по този начин могат да бъдат полезни при лечение на гастрит и за контрол на нивата на холестерола.\nНаучното наименование на сминдух е Trigonella foenum-graecum и може да се намери в магазина за здравословни храни, на уличните пазари или в магазините за хранителни добавки под формата на прах, семена или капсула. Цената на сминдух варира в зависимост от мястото на закупуване, количеството и състоянието, в което се намира (независимо дали е на прах, семена или капсула), и може да бъде между R $ 3 и R $ 130.00.\nЗа какво е сминдухът?\nСминдухът има слабителни, афродизиачни, противовъзпалителни, храносмилателни, антиоксидантни и антимикробни свойства, така че може да се използва в няколко ситуации, като например:\nНамаляване и контрол на нивата на холестерол и глюкоза в кръвта;\nЛекува кариес и фарингит;\nВ допълнение към тези приложения, сминдухът може да се използва за лечение на проблеми на скалпа, като пърхот, косопад и плешивост, в допълнение към насърчаването на хидратацията и ускоряването на здравия растеж на косата. Вижте други съвети, за да накарате косата си да расте по-бързо.\nКак да използвам сминдух\nИзползваните в сминдуха части са семената, където обикновено се откриват лечебните свойства на това растение. Семената могат да се използват смлени и разредени в мляко, в инфузия или варени за приготвяне на чай, в капсули, намерени в магазините за здравословни храни и в компресирани приложения със счукани и загряти семена от сминдух.\nЧай от сминдух за компреси, гаргари и вагинални измивания: Използвайте 2 чаени лъжички семена от сминдух и 1 чаша вода. Варете семената във водата за 10 минути. След това прецедете и използвайте чая в компреси върху скалпа за лечение на пърхот и плешивост, гаргара за пресипналост или вагинални измивания.\nЧай от сминдух: Използвайте 1 чаша студена вода над две чаени лъжички, оставете да престои 3 часа, след това сварете съставките, прецедете и пийте, докато е топло, 3 пъти на ден за лечение на запек и облекчаване на симптомите на менопаузата.\nКомпрес със семена от сминдух за фурункул: Използвайте 110 г семена от сминдух с вода или оцет. Разбийте в блендера, докато се получи паста и оставете на огъня, докато заври. След това разпределете пулпата, докато е още гореща, върху кърпа и нанесете върху мястото на възпалението, докато се охлади, като повтаряте процедурата 3 до 4 пъти на ден.\nПрекомерната консумация на сминдух може да причини газове, подут корем и диария, както и дразнене на кожата, когато се използва от хора, алергични към това растение, така че е важно да имате насоки от билкар за най-добрия начин да използвате това растение без има неблагоприятни ефекти.\nСминдухът е противопоказан за бременни жени, тъй като може да предизвика раждане, жени, които кърмят и хора с диабет, зависими от инсулин.


Класическа хомеопатия за тревожност и...\nTaзи книгa cъдържa мaтeриaлитe от ceминaр нa Витулкac в Школaтa зa Клacичecкa xомeопaтия в Уюриx прeз октомври 2001 г., c допълнeния от aвторa. Oпиcaни ca подробно 25 нaй-вaжни xомeопaтични лeкaрcтвa зa трeвожноcт и рeвноcт. В Cрaвнитeлнa Maтeрия Meдикa Витулкac обяcнявa нaй-вaжнитe рaзлики мeжду въпроcнитe лeкaрcтвa. Tовa дaвa възможноcт дa чeрпим от огромния и богaт опит нa този xомeопaтичeн мaйcтор. Книгaтa e нaпиcaнa много живо и ce обогaтявa от колоритния cтил нa прeподaвaнe и от ширинaтa нa нeговaтa xомeопaтичнa и филоcофcкa миcъл.\n"Клacичecкa xомeопaтиязa трeвожноcт и рeвноcт" e много вaжнa книгa, която e пълнa c богaтa информaция и cъвeти, които могaт дa ce използвaт в eжeднeвиeто. Яcнотaтa нa формaтa зaeдно c ключовитe cимптоми нa лeкaрcтвaтa диcкутирaни по врeмe нa ceминaрa, прaвят от тaзи книгa eдин прaктичeн и нaдeждeн cпрaвочник.


Нощувки ВАРНА НОЩУВКИ в ЦЕНТЪР АПАРТАМЕНТ/СТАИ- ТОП ЦЕНТЪР--16884- Alabala.bg\nНощувки в наи-хубавата част на Варна, СТАИ на 2минути ПЕША до ВИНС- -ИКОНОМИЧЕСКИ УНИВЕРСИТЕТ на 5 пеша -ОБЩИНАТА-хотел ЧЕРНО МОРЕ- НА Входа на Морската градина на 5 минути пеша до ВОЕННО-МОРСКО УЧИЛИЩЕ идеалния ЦЕНТЪР на Варна- МЕДИЦИНСКИ УНИВЕРСИТЕТ подходящ както за туристи, защото се намира на 5 мин. пеша от Морската градина и Центъра\nЖилището е напълно обзаведено с много вкус и предлага на своите гости всички необходими удобства и условия за да с е почуствате, като у дома си!!! -кабелна тв климатик , хладилник, ламинат, телевизор, тераса с прекрасен изглед към морето, термокана, постоянно топла вода, нови и чисти чаршафи, паркомясто!!! НАСТАНЯВАНЕ ВЕДНАГАВ близост чудесни заведения за забавление, много дискотеки и клубове за забавление!!!ОТЛИЧНА ЛОКАЦИЯ ДО ВСИЧКИ ТОЧКИ НА ГРАДА!*\nЦена н а легло; 15лв стаите от хотелски тип - двойна стая - 30 лв. за нощувка (с климатик - 3 лв.)\nСам в стая - 30 лв. за нощувка (с климатик-3 лв.)\nВарна bisera33_lex@abv.bg 052 64 30 92 0898 24 19 77 Добавено на: 16.09.2012 Преглеждания: 374\tСребърен потребител (10)\tОбяви от ekpsreskonsultss Прати лично съобщение Добавяне в бележника


Челси се подигра на Юнайтед, на финал за ФА Къп е - Футбол свят - Англия - Gong.bg\nЧелси победи Манчестър Юнайтед с 3:1 в полуфинален двубой от турнира за Купата на Англия. Попаденията за успеха реализираха Жиру дълбоко в добавеното време на първата част, Маунт в 46-ата минута на двубоя и автогол на Магуайър в 74-ата минута. Точен от дузпа за Манчестър Юнайтед беше Бруно Фернандеш в 85-ата минута на срещата.\nТака Челси ще се изправи срещу Арсенал във финалната битка на "Уембли" на .1 август.\nВ началните минути на срещата сякаш Челси играеше по-добре. В 10-ата минута Джеймс стреля към вратата на Де Хеа, но вратарят на "червените дяволи" спаси ефектно. Пет минути по-късно и Алонсо опита да реализира, но не сполучи.\nВ 32-ата минута Бруно Фернандеш изстреля и първия точен удар към вратата на Челси от пряк свободен удар, но Кабайеро спаси и топката излезе в корнер, след изпълнението нямаше опасност за вратата на Челси.Челси отвърна с удар на Маунт, но Де Хеа нямаше проблеми да улови уверено кълбото.\nВ 43-ата минута Баи получи тежък удар в главата, което предизвика сериозно спиране на играта, за да бъде оказана помощ на играча на "червените дяволи".\nОливие Жиру откри резултата с попадение дълбоко в добавеното време на първата част, той отигра елегантно кълбото, засичайки центриране отдясно по атаката на Челси и пас от Аспиликуета.\nПрез втората част още в началните минути Маунт матира Де Хеа с великолепен удар и неумела намеса на вратаря на "червените дяволи". Манчестър Юнайтед реагира след втория гол във вратата си и в 52-ата минута Марсиал пробва да намали резултата, но топката не намери целта. Челси отвърна с опасна атака пет минути по-късно, но Маунт не сполучи да реализира втория си гол в мача.\nВ 74-ата минута Челси стигна и до трети гол, след като Магуайър си отбеляза автогол, но и Рюдигер съумя да вземе дейно участие в атаката при попадението. В 85-ата минута на срещата Манчестър Юнайтед си върна самочувствието в мача с попадение на Фернандеш от дузпа.\nТака Челси спечели срещата и е на финал в турнира за ФА Къп.\nголмайстори: 0:1 Жиру (45+11), 0:2 Маунт (46), 0:3 Магуайър (74-автогол), 1:3 Фернандеш (85-дузпа)\nМанчестър Юнайтед: Де Хеа, Уан Бисака, Линдельоф, Баи, Магуайър, Уилямс, Матич, Фред, Фернандеш, Джеймс, Рашфорд\nЧелси: Кабайеро, Аспиликуета, Алонсо, Зума, Рюдигер, Джеймс, Ковачич, Жоржиньо, Маунт, Уилиан, Жиру\nHere's how Manchester United line up at Wembley to face Chelsea in the FA Cup semi-finals pic.twitter.com/FqDWMhq9H5\n— utdreport (@utdreport) July 19, 2020\nФА Къп Манчестър Юнайтед Челси


Блог 2 - Andrey Trifonov Photography\nPortraits / Портрети\nby Andrey Trifonov\tin Около света 0 comments\nНашето френско приключение- Нормандия II част\nДен трети от нашия престой в Нормандия беше посветен изцяло на Le Mont Saint Michel.\nПреди да се впусна в описание на нашето преживяване там ще ви разкажа малко история за това легендарно място и защо е атракция № 2 във Франция след Айфеловата кула 🙂\nНареждан сред чудесата на западния свят, укрепеният остров-град Мон Сен Мишел, кацнал върху гигантска гранитна оголена скала, издигаща се от морското дъно, е скалист приливен остров и комуна в департамент Манш, регион Долна Нормандия, Франция. Абатството на острова е посветено на Архангел Михаил и е разположено е на около 1 км от брега, близо до устието на р. Куено. Комуната има население от 43 човека. Всяка година Мон Сен Мишел се посещава от над 3 000 000 души. Статуята на Архангел Михаил, поставена на върха на църквата се извисява на 170 метра над водата.\nПрез 6 и 7 век Мон Сен Мишел се използва като крепост на римско-британската култура и власт, до превземането му от франките. Според легендата Архангел Михаил се е явил на Св. Обер, епископ на Авранш през 708 г. и му е дал наставление да построи църква на скалистия остров. Обер пренебрегва наставлението докато архангелът продупчва черепа му с пръст. През 709 г. започва да се строи и селото около абатството. През 933 г. островът е анексиран заедно с Котантенския полуостров от херцог Гийом I Нормандски. През 1067 г. манастирът Мон Сен Мишел дава подкрепата си на Уилям Завоевателя. В резултат на това манастирът получава земи и имоти в Англия, а също е изобразен на гоблена от Байо. По време на Стогодишната война англичаните неколкократно се опитват да го превземат, но не успяват. След Френската революция абатството е затворено и превърнато в затвор, първоначално за духовници, които се противопоставят на новия режим. След като влиятелни фигури, включително Виктор Юго, започват кампания за възстановяване на статута на Мон Сен Мишел, през 1863 г. занданът е затворен и през 1874 г. островът е обявен за исторически паметник. Мон Сен Мишел и неговият залив са обявени от ЮНЕСКО за част от Световното културно наследство през 1979 г.\nМон Сен Мишел е вдъхновението за архитектурата на Минас Тирит във филма Властелинът на пръстените: Завръщането на краля.\nМного впечатляващи са опасните „галопиращи“ приливи, при които разликата между връхната точка на прилива и най-ниската точка на отлива достига 15 метра. Когато приливът се отдръпне, 16 км пясъци се оголват, оставяйки построеното в готически и романски стил абатство, уединено на фона на драматично небе.\nДругият шедьовър на островчето са подобните на суфле омлети в ресторант „Ла Мер Пулар“, чиято „тайна рецепта“ има нещо общо с готвене в меден тиган върху открит огън от дъбови дърва. От 1888 г. този ресторант/странноприемница е най-доброто място за вечеря или пренощуване. Легендата мълви, че Мадам Пулар е измислила този специален омлет преди много векове, за да може да нахрани хилядите пелигрини, които пристигали всеки ден, с набързо приготвена и евтина храна ( за това колко точно е евтин този омлет след малко 😀 )\nИ така след кратка закуска се натоварихме на колите и потеглихме към прословутото абатство. От Сейнт Мало до Монт Сейнт Мишел са 50 км, но решихме да минем по крайбрежието, от една страна за да видим и други красоти по пътя, а и защото имахме достатъчно време 🙂\nПървото място на което се отбихме беше един красив плаж с малко островче в океана 🙂 Не знам защо, но му отделихме прекалено много време, но само един кадър се оказа читав 😀\nСледваща спирка- La Pointe du Grouin. Едно много красиво място, намиращо се само на няколко километра от курортното градче Cancale. Е, хубави снимки не се получиха, но ще постна един кадър само за да добиете малка представа за него.\nНеусетно часовете се изтъркулиха и стомасите ни даваха явни сигнали, че е време за обяд 🙂 Намерихме си едно малко ресторантче в Канкале, където само за 5 евро хапваш сандвич с патладжани, тиквички и някакви други гадости. Отврат. Тва французите хич не ги бива в направата на сандвичи да знаете, ама хич 😀 . Е, самото градче е малко, в типичен нормандски стил и разбира се с малка спретната катедралка 🙂\nОбратно на път. Малко преди да пристигнем до заветното място, погледът ми бе привлечен от нещо, което се случва на плажа. Нямаше как да не спра и да снимам.\nЧудесно забавление по време на отлив\nСамо още няколко километра… и ето го него- великолепният, величествен Mont Saint Michel. Още с пристигането осъзнах, че всички снимки, които съм виждал от това място вече са в историята и не могат да бъдат направени , т.е всичко вече е различно, е почти всичко. Първо не може да се стигне до самия замък с кола, както е било преди. Сега се паркира на паркинг на няколко километра ( 12 евро на ден). От там се натоварваме на шатъли, които те карат до самото абатство ( безплатни, много редовни и работещи до полунощ, както научихме впоследствие). Малко след като се качихме на шатъла разбрах и причината за далечното ни паркиране и ме обля студена пот. Знаех, че предстои ремонт на абатството, но по план трябваше да започне през 2015г, но явно французите са решили да избързат. Ударно се строи нов път, успореден на стария и за това не се допускат лични автомобили. Построен е нов мост над реката като наблюдателна площадка към замъка, но на 2 километра от него ( ще ми трябва 800/2.8 обектив 😀 ). Самата фасада също беше в ремонт и два големи багера усърдно се трудеха пред централния вход. Ужас!!! Ами сега какви снимки ще направим? За капак и времето кофти. Еми, каквото такова е 🙂\nСтроителните дейности са в разгара си\nВеднага след като се влезе през централния вход се намира прословутият ресторант „Ла Мер Пулар“ – спомняте си омлетите, за които писах в началото, нали 😀\nСамо като видях как са облечени келнерите и ми стана ясно защо е празен 😀 После видях и цената на този толкова прословут омлет- 30 евро за обикновен омлет. Точно така- 30 евро 🙂 И това за обикновен, т.е само с яйца. Ако случайно искате добавки като кашкавал и прочие, цената скача до 60 евро. Пфуууу, бати омлетчето 😀 😀\nПо обясними причини снимка на омлета няма как да пусна, но ще ви покажа поне яйцата, от които се приготвя 🙂\nПродължаваме разходката си по тесните улички на градчето, които невероятно много ни напомнят за San Gimignano. Безкрайно много магазинчета за сувенири, ресторантчета, пекарни.\nСледваме тълпата от туристи и се оказваме пред вратите на самото абатство.\nНа влизане се заплаща входна такса от 9 евро и се преминава проверка през скенер, но гледката определено си заслужава.\nВсичко е изцяло в готически стил.\nОт терасите се открива невероятна гледка към цялата околност.\nЕдно манекенче- освен да се снима, трябва и малко да се позира 😀\nЗаразена от моя пример, млада французойка се настани на самия край на терасата и започна да пее под звуците на китарата, докато приятеля й старателно заснемаше видео. Това не продължи дълго, тъй като само след две минути охраната любезно я помоли да слезе.\nВремето напредна, а и децата се поизмориха от дългото скитане, така че се разделихме на две групи, като ние с Минко останахме да чакаме залез, а останалите се прибраха към Сейнт Мало.\nЗапочнахме трескаво да обикаляме около абатството в търсене на позиции. Беше отлив и малко се притеснявахме кога точно ще дойде прилива да ни залее 🙂\nНебето беше супер\nСлед около час обикаляне решихме да се пробваме на мостa, изграден специално като наблюдателна площадка. Порядъчно мокри се качихме на шатъла и след около километър се озовахме на мостчето, където вече бяха заели позиции десетки фотографи. Мястото се оказа доста неподходящо- достатъчно далеч от крепостта, а и предният план не беше нищо особено. Последва буквално пропълзяване под една ограда и прескачане на друга, след което около десет минутно газене през мокра трева, докато си харесаме позиция. Защо ли се сетих за Тоскана, където отново прескачахме огради и нарушавахме частна собственост само и само да се доберем до добрия кадър 😀\nОблаците се сгъстиха, а не след дълго и заваля. По един последен кадър и отново пълзене в калта под оградите 🙂\nПрибрахме се неудовлетворени от направените кадри, но следващата вечер отново се върнахме с надеждата за нещо по- добро. Този път времето бе по- благосклонно, независимо, че духаше силен и много студен вятър.\nКъм 23 часа ( когато се стъмваше във Франция) запалиха светлините на крепостта.\nДобър завършек на вечерта, а утре ни предстояха страхотни моменти на Omaha beach, където цареше трескава подготовка по повод 70- годишнината от инвазията на съюзниците през Втората световна война- D-Day.\nby Andrey Trifonov\tin Около света 2 comments\nНашето френско приключение- Нормандия I част\nИдеята за обиколка на Нормандия се зароди веднага след екскурзията ни до Тоскана. Разглеждайки снимки попаднах на кадър на Mont Saint Michel, който веднага ме грабна и реших, че това е мястото на нашето следващо приключение. Не трябваше много време да убеждавам Минко и Сашо и така се роди идеята за семейно пътешествие до Франция, и по- специално Нормандия. Е, нямаше как да пропуснем и Париж, за това удължихме престоя с още 4 дни. Планът включваше да прекараме 5 дни в Нормандия и 4 дни в Париж. Последваха месеци на проучване, планиране, резервиране на полети, хотели и коли под наем.\nНеусетно времето се изтъркули и дойде 1 юни- денят на нашето заминаване. До този момент не бях летял със самолет и изпитвах лек ( абе бая страх си беше 😀 ) страх от предстоящия полет, но всичко мина благополучно и с полет на Wizz Air кацнахме на летище Beauvais в късния следобед. Летището е малко, което има своите предимства като бързо преминаване на паспортната проверка и взимане на багажа. Не ни отне много време да намерим и офиса на Europcar, от където трябваше да вземем предварително наетите коли. Още когато запазвахме колите се бяхме разбрали да ги вземем от летището, но да ги върнем в Париж, тъй като не възнамерявахме да шофираме в големия град 🙂 Целият наем ни струваше 200 евро на кола за 5 дни+ 750 евро, които ти блокират от картата в момента на взимане на колата ( към момента на тази публикация още чакам да ми ги разблокират 😀 ) Всичко мина благополучно и само след десетина минути вече фучахме по френските пътища с три чисто новички малки колички 🙂\nЕ, фучахме е доста силно казано, защото във Франция, а и навсякъде по Европата хората си спазват правилата за движение и ограниченията за скорост. Предстояха ни два часа и половина шофиране до нашата първа цел- градчето Honfleur. Поради късното ни кацане във Франция бяхме решили да не губим цял ден, а да пренощуваме първата вечер някъде по средата на пътя между Париж и Сейнт Мало, мястото където щяхме да прекараме 5 дни. След кратко ровичкане избрахме едно малко и евтино мотелче в началото на Honfleur – Premiere Classe Honfleur, което ни струваше 35 евро на стая. Пристигнахме към 11:30 часа вечерта. Естествено рецепцията не работеше 🙂 Както разбрахме по- късно във Франция никой не си дава много зор за работа и извън Париж след 7 часа вечерта отворени магазини няма, да не говоря за бензиностанции, рецепции на хотели и прочие. Но… има машини- вкарваш си кредитната карта и плащаш. Така беше и тук- след кратка борба с машината, вече имахме потвърдена резервация и платена стая и машинарията вежливо изплю картите за нашите стаи 😀 Изморени от пътя се отдадохме на сладка дрямка, за някои по- дълга, за други по- кратка 🙂 Бяхме се разбрали да посрещнем изгрева на Etretat- едно от местата, които влизаха в графа задължителни за посещение. И тъй като това място беше само на 40 км от нашето хотелче, първата сутрин от нашия престой във Франция бе най- подходяща за посещение, преди да се отправим към Saint Malo. И така в 4 часа сутринта вече се бяхме накачорили на колата и газ към заветното място, докато жените и децата сладко, сладко си поспиваха.\nНа изгрев не случихме 🙁 Но чувството да си на това прекрасно място е неописуемо. Прескачахме от място на място и трескаво снимахме. Тук за първи път видях и какво е това чудо океански отлив 🙂\nАх ,тези стръмни нормандски брегове\nСамо до преди половин час това място беше под вода 🙂\nНатъкнахме се и на доста немски бункери, спомен от Втората световна война, но не ги снимах. За бункерите и войната ще пиша в друга публикация, когато посетихме плажа Омаха и Американското гробище там.\nОще едно кадро от красивия плаж\nСамото градче е малко, но много красиво, издържано в типично нормандски стил.\nВремето напредна, а ни чакаше доста път. На връщане към Honfleur се отбихме да купим закуски от типична френска фурна- boulangerie. Невероятни са френските кроасани, направо се топят в устата 🙂\nТочно преди влизане в Онфльор се преминава през един адски красив мост- Pont de Normandie ( естествено платен). Вечерта когато пристигнахме не можахме да го видим добре, но сега ни се разкри с цялата си прелест. Не успяхме да намерим най- добрата позиция за снимане на този мост, както нямахме и време, да не говорим за добра светлина, но щрахнахме по едно кадърче за спомен.\nСлед като напуснахме хотела решихме да се разходим за малко из Онфльор. Грехота беше да не посетим едно от най- красивите пристанища във Франция, а и трябваше да напълним стомасите 🙂 Тук за първи път се сблъскахме с цените по френските ресторанти. И както казва един приятел “ В момента, в който напуснеш България започват да хвърчат евра“. Е ,тук хвърчаха в изобилие 😀\nПристанището на Honfleur\nОбратно на път към Сейнт Мало, където щяхме да прекараме следващите 5 дни. По принцип резервирам хотели чрез booking.com, но този път се доверихме на airbnb.com и не сгрешихме. Наехме цяла къща за 75 евро на ден. Найс а 😀 Самата къща беше в едно тихо кварталче, само на 3 минути с кола от центъра на града. Saint Malo се намира в област Бретан, почти на границата с Долна Нормандия и е само на 50 км от Le Mont Saint Michel, което бе основната причина да го изберем. Самият град сам по себе си е атракция и е много красиво курортно градче. Съдейки по крепостната стена, която опасва старата градска част, в средновековието е играл важна търговска и военна роля.\nНашата къщичка 🙂\nСлед като се настанихме и отпочинахме, решихме да опознаем малко крайбрежната ивица и околните плажове. Времето не предвещаваше нищо добро. Гъсти облаци покриха небето и всякаква надежда за красив залез се изпари. Но каквото такова 🙂\nВ близост до градчето попаднахме на такива плажчета\nПри отлив се получават интерсни фигурки по брега\nВреме е да си поиграем и с дългите експонации 🙂\nВремето се разваляше и по всичко личеше, че ще вали, но все пак имахме още малко време за кратка разходка по крайбрежната ивица на Saint Malo.\nЗалез нямаше да има, но пък облаците бяха убийствени.\nНие си мислехме, че пак сме хванали отлива, но се оказа прилив 😀 Скоро водата започна да ми мокри обувките. Време беше да напуснем плажа, защото само след половин час такъв вече нямаше 😀 За капак и заваля, така че само още няколко кадъра и бегом към дома, където жените бяха приготвили страхотна вечеря 🙂\nБързахме да се скрием от дъжда, когато видях тази влюбена двойка. Нямаше как да не извадя апарата и да ги снимам\nВкусна вечеря, кратък разбор на деня и по леглата. Утре ни чакаше нов ден, изпълнен с интересни преживявания и най- вече легендарния Le Mont Saint Michel.\nby Andrey Trifonov\tin Красива България 2 comments\nС настъпването на майските празници, докато мнозина предпочитат да странстват по света, аз реших да се отправя към нашето южно черноморие. От години се каня да посетя морето именно през пролетта, когато все още няма хора, а природата се връща към живот. За изходна точка избрах Ахтопол. След кратко ровене в booking.com избрахме семеен хотел “ Шарената къща“. Горещо го препоръчвам на всички, които смятат да прекарат почивката си в Ахтопол. Планът беше да прекараме три дни на това място с посещение основно на Синеморец, Резово и Арапя. Тези места не са избрани случайно. До сега не съм посещавал и съответно нямам кадри от Синеморец, а от фара на Ахтопол имах още какво да искам 🙂 Прогнозата за времето обещаваше доста динамично време и аз предчувствах така желаните големи вълни 🙂\nИ така в ранното утро на първи май се отправихме към морето. Очаквах интензивен поток от коли, но не бе така. Магистралата беше спокойна и за няма два часа вече пиехме кафе в Бургас 🙂 След още около час и бяхме настанени в хотела. Нетърпеливи се отправихме за разходка из градчето. Спокойствието цареше навсякъде. Нямаше туристи, само от време на време се виждаха местни, които трескаво стягаха къщите си за наближаващия сезон. Цъфнали дървета, цветенца и песента на птичките, мириз на море и водорасли- идилия. Не бях идвал в Ахтопол от години ( ако не броя Фотовааканция 2012, когато го посетих една ранна утрин за снимки на фара). Прави впечатление, че за разлика от другите курорти по морето, тук липсват големи луксозни хотели. Някак си Ахтопол е останал назад във времето.\nСтара къща на брега на морето в центъра на Ахтопол. Такава гледка в друг морски курорт едва ли ще видите\nСтигайки до кея се смразих- от така желаните вълни нямаше и спомен. Морето беше гладко като тепсия. Но каквото, такова 🙂 Е, направих няколко разузнавателни кадъра, колкото да не съм валат.\nТези графити много ми харесват\nМалката и тя ги хареса и с радост позира за снимка 🙂\nСлед кратка дрямка предстоеше разходка до Синеморец, където смятах да посрешна залеза на „Корабите“. Но, неприятна изненада- малката се събуди с висока температура 🙁 Така е, когато си с деца- плановете бързо се променят. След като успяхме да я свалим все пак взехме решение да останем поне една вечер и да видим как ще е на сутринта. Жена ми остана с малката в хотела, а аз отпраших към Синеморец.\nБях много развълнуван когато пристигнах, като малко дете в сладкарница 🙂 Обикалях, търсех позиции за кадри. За разлика от Ахтопол, тук имаше вече доста почиващи. Следвайки едни от тях се озовах до плажа при устието на река Велека, един от най-красивите плажове на България. Реката си проправя път през пясъчната коса на плажа и рисува незабравима гледка. Е, косата не успях да снимам, защото дотам се стига по друг път, който проучих впоследствие. Е, добър повод за още едно посещение 🙂\nПлажът при устието на Велека\nНе губих много време и се отправих към “ Корабите“. Намерих ги след като се изгубих за кратко и след като местните ме упътиха 🙂 . Колкото и снимки да гледате, нищо не може да се сравни с гледката на живо. “ Корабите “ са две скали, които приличат на корабокруширали кораби, откъдето идва името им и се намират в севеврния край на Синеморец. За да слезете до тях трябва да се спуснете по опасен сипей и трябва да сте много внимателни, защото белята става бързо. Самият аз, подценявайки ситуацията и подскачайки от камък на камък в търсене на позиции за снимане, ударих крака си, което ми костваше около десетина минути болки и опити да се изправя и да стъпя 🙁 Слава Богу нищо страшно и счупено.\nКрасив залез така и не се случи, както и ги нямаше жадуваните от мен вълни, но бях щастлив 🙂 Играех си с различните филтри- ту дълги експонации с Big Stopper-а, ту различни градиенти\nЕ време е и за задължителният вече кадър с мен, все пак си имам личен проект 🙂\nНа запад гледката беше такава\nТака и така по- красиво нямаше да стане, събрах багажерията и обратно по скалите към колата.\nОще едно последно кадърче, но този път отгоре\nСутринта се излюпих в 5;30 и се отправих към фара. Както винаги хубавата светлина идва бързо и още по- бързо си отива, а аз подскачах от скаличка на скаличка в търсене на интересни композиции. И пак- морето беше гладко като тепсия, но пък имаше интересни облаци, които не се оцветиха в огненочервени цветове, но пак си бяха красиви.\nСлънцето се показа и само след миг гъстата облачност го погълна. Вълни няма, ама пък какво огледало се получи 🙂\nСлед минути отново проби облаците и даде чудесна светлина.\nИ чудесни отражения\nВсе още не беше отминал златният час и реших да се пробвам отново при “ Корабите“. Там ме посрещна колега фотограф с думите “ Колега май си се успал“- Да бе да, мечтай си 🙂\nОблаците бяха перфектни. Ех, какво ли щеше да бъде, ако бяха обагрени в червено.\nДоволен се прибрах в хотела, но не било писано да останем още ден и плановете за още морски залези и изгреви се изпариха, както и кадър на “ Косата на Велека“. Събрахме на бързо багажа и потеглихме. Все пак решихме да си направим разходка до Резово и Созопол.\nПотокът от коли към Резово беше убийствен- колони от коли и автобуси пъплеха по тесния път към това забранено за посещения до скоро селце.\nРезовска река, която тук се влива в Черно море и е граница между България и Турция\nПрави впечатление липсата на каквото и да е движение откъм турска страна, за разлика от многобройните туристи в Резово, както и строящата се АЕЦ на самия морски бряг 🙁\nОбратно на път през Арапя, където резервирахме вила за лятната ни почивка и любимият ми морски град- Созопол.\nСозопол беше обичайно пълен с туристи, но улиците бяха толкова разкопани за полагане на нова канализация, че не виждам как ще смогнат да се оправят до началото на активния сезон 🙂\nЕх, моренце, моренце! Ще се видим пак след няколко месеца, но сега обратно в Пловдив.\nby Andrey Trifonov\tin Красива България 0 comments\nЖребчево-Има нещо магично в това място, което ме кара да се връщам там всеки път. Дали е историята за потопената църква, която между другото отдавна не е във водата, дали са дърветата гордо извисяващи се над водата не знам, но с течение на времето яз. Жребчево се превърна в едно от любимите ми места в България.\nВ тази публикация ще се опитам да ви покажа най- добрите си кадри от това място, една своебразна компилация от всичките ми досегашни ходения 🙂\nПри първото ми посещение случих на добър залез. За мое съжаление църквата беше далеч от нивото на водата, а и фотографските ми умения все още бяха на много аматьорско ниво 🙂\nПри следващото ми ходене търсих по- различни гледни точки. А и нивото на водата беше много ниско и църквата беше далече от водата, така че нямаше как да се получат добри кадри там.\nКеф голям- нивото на водата се е покачило много и църквата отново е във водата. Е не може всичко да е перфектно и залезът го нямаше никакъв, но пък има и „Син“ час 😀\nВсяка година през февруари нивото на водата пада значително и тогава е времето за снимане на прословутите дънери, които излизат на повърхността. А на какъв залез случихме, каква огнена магия бушуваше в небето. Думите не достигата да се опише това величие на природата.\nТова си остава най- хубавият залез, който съм виждал.\nВ началото на тази година отново се отправихме към язовира. Нивото беше ниско, даже прекалено ниско. Дънерите гордо се извисяваха, но залезът не се случи красив. Е пробвахме малко дълги експозиции с неособено добър ефект, но каквото такова е 🙂\nЕ това е засега. Това е магията наречена Жребчево. Сигурен съм, че ще се връщам на това прекрасно място още много пъти и всеки път ще е различно и неповторимо!\nby Andrey Trifonov\tin Без категория 0 comments\nДнес социалната мрежа фейсбук навършва десет години.\nНа посоченият линк всеки потребител с активен акаунт ще види специално видео, което прави кратък преглед на дейността му в социалната мрежа от деня на регистриране на неговия акаунт. То е достъпно само за определения профил и не може да се гледа от други.\nКлиповете са с HD качество и не се генерират в реално време, а са предварително създадени от екипа на социалната мрежа. Той е прекарал последните няколко месеца в подготовка на видеоматериалите и осигуряване на необходимите ресурси за генериране и съхраняване на около милиард персонални клипа.\nЗабавлявайте се 🙂\nby Andrey Trifonov\tin Репортаж 0 comments\nЙордановден в Калофер 2014\nЙордановден- От 200 години насам една традиция е жива. На Коледа (по стар стил), рано сутрин жителите на Калофер потеглят към рекатата, водени от традицията на Калифер Войвода. Народен оркестър от гайди и тъпани предвожда мъжете от десетилетия.\n6-ти януари е. Звън на аларма. Часовникът показва точно 4 часа. Време е да ставам и да се приготвям. След половин час ще дойдат Наско и Ицо и ще потеглим към Калофер. Бях се зарекъл тази година да пропусна прословутото мъжко хоро в ледените води на Тунджа, но с наближаването на Богоявление някаква невидима сила все повече и повече ме теглеше натам. Тръпка, която не може да се опише с думи, тръпка която трябва да се изживее.\nИ така, точно в 04:40 добрият стар мерц потегли към подбалканското градче. За има няма 50 минути вече бяхме там. Така заветното мостче вече беше почти заето от тълпа амбицирани фотографи 🙂 Все пак имаше място и за нас. Тази година, за разлика от предишната, времето бе по- благосклонно и не се наложи да мръзнем много много. Малко след като пристигнахме се изсипаха и две коли полицаи. След като ни обясниха, че право да останат на мостчето имат само притежателите на прес карти, започна проверката. Картата на Фотобанда пак си свърши работатата 😀 Само Наско даде фира, но все пак намери добра позиция. Спокойни вече можехме да се наслаждаваме на случващото се.\nЛека по лека народът прииждаше. Песни, танци и гръм от пиратки огласяха малкото градче. Някои от младите не издържаха и от желание да се покажат, или по- скоро под напора на порядъчно изпитото количество алкохол се метнаха във водата.\nЕ,показаха и завидно за състоянието си равновесие 😀\nЕдин от старите тъпанджии също превари хорото, макар и по- късно да се присъедини към останалата част\nШумът ни идва в повече, но това е от еуфорията около реката, която ще се извие след малко в студените води на Тунджа. Един тътен от пистолет за миг оглася околията и всичко живо млъква, но след кратък момент опомняне превъзбудата в хората се връща двойно. Чува се тъпанът и нежният глас на гайдата. Мъжете влизат в ледената вода, облечени в топли носии и развяващи трикольора.\nХората са весели, потропват леко и пропяват песента, която от предишната вечер им звучи ясно в главата „Залюбила е Василка отдалече два любовника“\nПостепенно хорото се извива.\nПрисъединяват се все повече и повече мъже, поддали се на всеобщата еуфория.\nТрадицията повелява кръста да вземе най- малкият участник в хорото. С чевръсти движения бащата потапя малчугана в студената вода. След кратък плач и все още в шок детето вдига победоносно ръка. Последват масови възгласи на радост и картечен откос от десетки фотоапарати 🙂\nПовлияно от цялата тази енергия, хлапето набързо забравя за студа и подава ръката си към всеки, който желае да целуне божия кръст\nТакива са традициите в Калофер и такива ще си останат !\nНеусетно, като на един дъх, премина и тази година. Колко бързо лети времето и сякаш вчера беше, когато писах ретроспекцията за 2012г.\nИ така, тази публикация ще бъде традиционната за края на годината, ревизия на най-доброто, което ми се случи през изминалите дванадесет месеца.\nЯнуари- традиционно вече свързвам този месец с посещение на Калофер за снимаме на прословутото мъжко хоро в ледените води на Тунджа по случай Йордановден. И след като си взех поука от неуспеха предишната година, този път пристигнахме първи и окупирахме заветното мостче 🙂\nС настъпването на февруари дойде и времето да осъществя един отдавна планиран кадър, а именно снимането на сухите дънери в яз. Жребчево. Както научих от Христо Свинаров само тогава нивото на водата е достатъчно ниско, за да се покажат. И така, в първите дни на месеца поехме към язовира. А на какъв вълшебен залез случихме 🙂 Думите не стигат да опиша тази огнена магия.\nСедмица по- късно се отправих към яз. Малък Беглик, където спретнахме традиционния за Фотобандата пленер. Няма нищо по- приятно от срещите и разговорите с приятели, а ако се получи и някой добър кадър – е те това е вече дар божи:)\nВ началото на март, ден преди националния празник се качихме на Бузлуджа. Първоначалната ми идея за пейзаж и нощно снимане бързо се изпари от ураганния вятър, непрогледната мъгла и арктическия студ, които ни посрещнаха там. Е, преминахме на план Б- вмъкнахме се през една малка дупка в комунистическия бастион 🙂 Имах чувството, че се намирам в сцена от филма “ Ледена епоха“ 😀 Едновремешният блясък на този монумент, който си спомнях от ранното ми детство, беше отстъпил място на тоталната разруха и мародерство 🙁\nА сме и първите, които въртят стоманена вълна на това място 😀 😀 😀\nПрез март се провеждат и традиционните за Тодоровден кушии. Както и всяка година, така и тази се озовахме в Ново село. Всеки път се заричам да не ходя повече там, но съдбата си знае своето 🙂 Във всеки случай от година на година, кушиите на това място стават все по- скучни и по- скучни 🙁\nИ едно любопитно конче 😀\nПрез април не се случи нищо вълнуващо, освен едно ходене до Шипка. Исках да снимам и рапица, но я изпуснах- така се случи 🙁 Е по пътя към Шипка все пак направих един кадър.\nСлучихме на залез\nБрахме доста студ, докато въртяхме звездите, ама пуст мерак 🙂\nБързо, бързо дойде и месец май, а с него и времето за едно дългоочаквано пътуване до Италия и по- точно една от най- красивите й области- Тоскана. Каквото и да сте чували, чели или гледали за това райско кътче няма да е достатъчно. Просто идете там, изключете GPS-а и се изгубете в този рай 🙂 Основната ни цел беше Val D`orcia– едно от най- красивите места в цяла Тоскана, с умопомрачителни гледки и пейзажи. Но едно по едно- първо Загреб, където изкарахме един ден. Бях чувал, че е красив град, но това което видях надмина далеч очакванията ми- чист, подреден, с изобилие от стари и красиви сгради, площади, паркове и катедрали.\nНепременно ще се върна в този град някой ден 🙂\nСлед Загреб дойде времето и за Тоскана. Толкова много кадри се получиха там, че просто няма как да ги вмъкна всичките в тази публикация.\nSiena – случихме на хубав залез там 🙂\nSan Gimignano – или италиянският Манхатън, заради многобройните кули\nИзглед от най- високата кула\nИ разбира се Firenze\nЮни- какво друго се снима през този месец, ако не лавандула 🙂 И тази година не пропуснах, но намерих друго поленце.\nНеусетно преполовихме годината и дойде моят любим сезон- лятотото. През втората седмица на юли изкарахме един уикенд в Пирин, по- точно на Муратово езеро. От няколко години се каня да посетя това място и се радвам, че най- накрая успях.\nАвгуст- любим месец и време за море. Този път избрахме да почиваме в Албена. След успехът миналата година таях надежда за още по- добри кадри от северното черноморие, но… греда. Както се казва-„чудесно време за море“- слънчево, без полъх вятър, но и без грам облъче 🙁 Този път късметът ми изневери. Все пак трябваше да спасим положението.\nВ последните дни на август посетихме Крушунските водопади и Деветашката пещера.\nСептември, за разлика от миналогодишния, се оказа доста ялов откъм кадри. По стечения на обстоятелствата не успях да отида на Фотоваканцията. Все пак по някое време си спретнахме един семеен излет на Рилските езера. Шедьоври не се получиха, но все пак пощракахме за спомен.\nПрез октомври съчетах полезното с приятното. Съпругата ми имаше служебен ангажимент във Велико Търново и не се поколебах да приема поканата и аз да се присъединя. До момента не бях снимал в този регион, а улучих и невероятното шоу “ Звук и светлина“\nЕсента вече беше в разгара си\nВ края на месеца в търсене на есенни кадри се отправихме към резерват “ Червена стена“ и Асенова крепост.\nНоември- цялото фотографско общество чакаше да дойде този месец, когато се проведе ФотоФорум Феста в Трявна. Естествено и аз не пропуснах 😀 Все пак покрай раздумките с приятели, успях и някой друг кадър да направя 🙂\nИ така годината неусетно се изтъркули и дойде декември. Вече чаках снеговете, а те не идваха и не идваха. На връх студентският празник се качихме на Белинташ и случихме на невероятен залез.\nДва дни преди коледа се озовах на яз. Широка поляна с надеждата да снимам замръзналия язовир. Е, язовирът наистина беше замръзнал, но пък за сметка на това, в небето нямаше грам облаче 🙁\nЕ, това беше моята 2013г. Надявам се новата година да ми донесе още много хубави моменти и изживявания по света и у нас 🙂 А на вас скъпи читатели и приятели много здраве и щастие през новата 2014 година. Специални благодарности на семейството ми и цялата Фотобанда. Благодаря ви приятели, че ви има!!! Весела Коледа и Честита Нова Година !\n“ Мечтай, мечтай, с вяра тръгни отваря безброй врати“- Ванеса Трифонова( моята малка принцеса)\nMore photosFollow me on Instagram\nАрхив - Избор на месец - декември 2018 (1) декември 2017 (2) ноември 2017 (1) декември 2016 (1) декември 2015 (1) октомври 2015 (1) септември 2015 (1) август 2015 (2) март 2015 (1) декември 2014 (1) август 2014 (1) юли 2014 (2) юни 2014 (1) май 2014 (1) февруари 2014 (2) януари 2014 (1) декември 2013 (1) август 2013 (1) юли 2013 (1) юни 2013 (2) май 2013 (2) декември 2012 (1) октомври 2012 (1) април 2012 (1) януари 2012 (2)\nХалщат и Бавария\nБудапеща- перлата на Дунав\nКатегории Изберете категория Без категория Красива България Около света Репортаж\n©2019 Atrifonov Photography . All Rights Reserved.


Боите за коса - КОЗМЕТОЛОГИЯ\nПубликувано на април 7, 2018 декември 12, 2019 от Валентина Бевакуа\nНека да започна с това, че ако трябва да търсим „топлата вода“ в оцветяването на косите, то активния въглен, както различни сулфати и сулфиди са се използвали още в Древна Гърция и Древен Рим.\nЕстетичната нужда от оцветяване на косите, най-вероятно с подобен брой за епохата недоволни от цвета на косата си и търсещи промяна жени и мъже, датира от древността. Следи от оцветяване на косата са открити дори при египетските мумии.\nВ моите публикации за красотата през Средновековието също съм споменала за рецепти от изследваните от мен ръкописи, които включват желязно галово мастило, калиево-алуминиева стипца, пепел от изгорени пчели и други. Въпреки, че самата аз намирам вдъхновение да изпробвам и предлагам алтернативни употреби на най-различни субстанции, специално идеите за оцветяване с пастели и подобни ми изглеждат по-скоро незряли, не само като скромен краен резултат, но и защото крият известен риск при употреба.\nНаскоро попаднах на една статистика, сама по себе си неточна и без основни данни откъде е взета, за кого се отнася и за какъв брой жени, но все пак забавна, която твърди, че:\n– 50% от жените не са щастливи от цвета на косата си\n– 40% от жените не са намерили идеалната серия за грижа за косата си.\nСлед като посветих минута мълчание на тъжния факт колко много нещастни от цвета на косата си жени има на този свят, ще напиша по този повод няколко думи за пазара на продуктите за оцветяване на коса. Статистиката с картата по-долу за процентното разпространение на населението с руси коси в Европа взех от интернет.\nПродуктите за оцветяване на косата имат огромен пазарен дял в целия свят. В някои държави, например Бразилия, продажбите на продукти за коса надвишават тези на продукти за кожата. А доколкото разбрах от уважаван експерт козметолог, в България най-произвежданите козметични продукти са не друго, а боите за коса.\nКак най-просто можем да класифицираме боите за коса?\nВсъщност, да се класифицират боите за коса не е лесно, зависи на базата на какъв признак го правим. Все пак ще направя един бегъл опит.\nОкислителните бои е необходимо да бъдат активирани от т. нар. проявител.\nИзползват се при трайно и „тон върху тон“ боядисване и осигуряват дълготраен ефект без възможност за връщане към естествения цвят, което се случва в алкална среда.\nТ. нар. безамонячни бои също са окислителни бои. Вече има разработени дълготрайни бои, които нямат нужда от проявител. Този вид бои представляват най-разпространените бои на пазара. Имат най-добрата способност да покриват белите коси и могат да наслагват пигмента под повърхността на косъма така, че да не се измива при рутинно измиване.\nДиректни бои или оцветители\nДиректните бои имат временен ефект, те нямат нужда от проявител. Могат да издържат, в зависимост как са формулирани, от едно до десетина или малко повече измивания. Обикновено това са формули с кисело рН и се използват за прогресивно оцветяване, в смисъл за всекидневна употреба дори включени в шампоан, по принцип в носители на водна основа.\nАко косъмът е бил вече третиран окислителна боя, той е порьозен, и оцветителят може да има още по-дълъг ефект.\nСпоред начина на употреба, и според формулата, разбира се, боите могат да бъдат професионални или за домашна употреба.\nОсвен това, пазарът оставя място и за сегмента, наречен билкови бои, които са единствено смес от билки, като така ги разграничава от „небилковите“. Някои билкови бои могат да имат ефект на полутрайни бои. По-известните такива бои са екстрактът от растението Lawsonia, или т. нар. къна, и екстрактът от Indigofera, или познато като индиго. Тук е мястото да спомена, че някои оцветители, които се продават като „билкови“, изобщо не са такива. Най-големият проблем в този случай са концентрации над допустимите норми на PPD (парафенилендиамин), които се съдържат в т. нар. „черна къна“.\nБелите коси на мама ….\nЗаконите на физиката повеляват, че всъщност белите коси не са бели, а прозрачни. Човешкото око ги вижда бели заради един физичен ефект, който се нарича дифракция на светлината. По същия този начин виждаме бял снега. Сега ми хрумна, че всъщност българският език е предвидил точно описание на един и същ процес с израза „белоснежни коси“. По абсолютно същата причина нашите очи виждат т. нар. „бяла козметика“ – козметичните кремове, тоалетни млека, балсами за коса, маски и т.н. като бели, а те всъщност не са бели.\nКосите на жените (и мъжете) са руси, кестеняви, черни, червени … и това, освен че ни прави различни, е всъщност количеството и типа меланин, който прогресивно се отлага върху косъма в процеса на неговото израстване. Концентрацията на меланин е около 2% в русите коси, малко повече при червенокоските, а при черните коси достига до 8%.\nМеханизмите, които регулират пренасянето на меланинови гранули в косъма от меланоцитите, са сложни. Характерът им е преди всичко генетичен и хормонален, но въпреки това различен от процеса на пигментацията на кожата ни.\nПредишна публикацияПредишни Don’t try this at home – средновековна алхимия за красота Част 2\nСледваща публикацияСледваща Психология на миглите


Как принцеса Хая, потомка на пророка Мохамед, се превърна в бежанка | Всичко за жената\nЛични истории 12.07 13:15 31704 0\nТя е пряка потомка на пророка Мохамед от 43-о коляно, дъщеря на крал и сестра на крал. Той е един от най-богатите хора в света, емир на Дубай - най-проспериращият мюсюлмански град държава. И двамата са визионери, обичат коне, увличат се от езда и литература. Изглеждат като идеалната двойка. И бяха представяни за такава от световните лайфстайл списания през последните 15 години. До онзи ден, когато Нейно Кралско Височество принцеса Хая бинт Хусейн Йорданска напусна съпруга си шейх Мохамед бин Рашид ал Мактум, емир на Дубай и министър-председател на Обединените арабски емирства. Избяга от него заедно с двете им деца и малко средства за покриване на нужди от първа необходимост. Не повече от 40 милиона долара, които за живот в изгнание на кралска особа са наистина като джобни пари.\nКъде точно се крие принцесата беглец, засега има само спекулации, но се разбра, че е поискала убежище в Германия, защото Великобритания не би могла да гарантира сигурност за нея и децата , предвид чудесните отношения между Лондон и Дубай. Освен това тя не би желала да свърши като доведената си дъщеря - принцеса Шамса - дете на емира на Дубай от друга жена, която през 2000 г. избяга в Англия, но бе похитена от специални агенти на емира и върната в Дубай.\nИз медиите се коментира, че принцеса Хая дълго планирала всичко с помощта на германски дипломатически представител.\nЛека шпионска нишка\nсе прокрадва и в тази история, така както беше по-рано в случая и с бягството на принцеса Латифа, в организацията на което взе участие бивш френски разузнавач, водолаз. Принцеса Латифа е друга дъщеря на емира на Дубай, направила опит да се спаси в чужбина, но при нея нещата се объркаха и яхтата, с която се опитваше да избяга по море, бе щурмувана от емиратски спецчасти в Индийския океан и върната в Дубай.\nЗащо бягат жените от семейството на шейх Мохамед бин Рашид ал Мактум, е тема за отделен анализ.\n45-годишната принцеса Хая бинт Хусейн е едно от 11-те деца на починалия през 1999 г. йордански крал Хюсеин. Тя е полусестра на сегашния йордански крал Абдула II. Завършила е Оксфордския университет и е шампион по езда. Още 13-годишна тя представлява Йордания в международни конни състезания. Получава медал в Панарабските игри през 1992 г., ставайки първата отличена жена в историята на това състезание. През 2000 г. участва и в Олимпийските игри в Сидни.\nПринцеса Хая и съпругът й шейх Мохамед бин Рашид ал Мактум\nПринцесата е една от най-добрите ездачки в света.\nНа 10 април 2004 г. Хая се омъжва за емира на Дубай шейх Мохамед бин Рашид ал Мактум. През 2007 г. се ражда първото им дете - принцеса Джалила.\nПринцеса Хая развива и активна обществена дейност. Тя е член на Международния олимпийски комитет, посланик на добра воля на Световната организация по прехраната, посланик за мир на ООН и председателства различни хуманитарни организации.\nЗаради международните си ангажименти принцесата често пътува в чужбина, а през последното десетилетие тя се превърна в една от най-разпознаваемите фигури от арабската и световната аристокрация. Затова допринасят и нейният стил на обличане, многобройните медийни изяви, придружени с впечатляващи фотосесии. Докато на официални мероприятия в ОАЕ принцесата се представя в по-сдържани костюми, покривайки главата си с лек копринен шал, в задграничните си пътувания\nблести с шармантност и колекция от шапки\nи чанти, която кара западните светски дами да я следват със завистлив поглед.\nСред забележителния аутфит има голям набор от разноцветни бродирани кафтани, но нито един хиджаб. Тя предпочита косата да се вижда и нерядко я носи свободно пусната. Когато я питат от кого се вдъхновява, чесно сочи за пример родната си майка - кралица Алия, принцеса Даяна и кралица Елизабет II.\nКогато е в чужбина, Хая предпочита да се облича като западна жена.\nХая бинт Хусейн с дъщеря си принцеса Джалия\nНеотдавна в интервю за едно лайфстайл списание принцеса Хая споделя, че била впечатлена от книгата Cast Away на Шарлот Макдоналд-Гибън, описваща бежанската криза в Европа.\n“Препоръчвам ви да прочетете тази книга, тя ще ви накара да разберете невъобразимите решения, които човешки същества са принудени да вземат в днешния наш свят. Да рискуваш затвор или мъчения, за да намериш по-добър живот за децата си. Да повериш съдбата си и тази на част от семейството си в ръцете на хора, които не познаваш... Толкова много отчаяни хора има по света, които трябва да се справят с ужасяващи избори по различни причини. Това кара всички ни да се вслушаме в този призив и да свършим това, което зависи от нас...”\nДали когато е давала това интервю, Хая бинт Хусейн вече е планирала своето бягство? Или може би книгата за бежанците толкова е трогнала принцесата, че на подсъзнателно ниво я е подтикнало сама да се превърне в бежанка?\nемир на Дубай